དེ་ལྟར་གཤེན་རབ་ཀྱི་བདུན་ཚིགས་མཆོད་སྐོར་བདུན་པ་འདི། བོན་དར་ནུབ་ཀྱི་དུས་སུ། བླ་ཆེན་དྲན་པ་ནམ་མཁའ་
ཡིས་ཕྱི་རབས་དོན་དུ་སྤ་གྲོ་སྟག་ཚངས་དང་། ཤམ་པོ་དཔལ་བཟང་གཉིས་ལ་སྦས་སོ། ཕྱི་རབས་དར་བའི་སྨོན་
ལམ་བཏབ། འབྲུག་ལོ་ཟླ་བ་གསུམ་པའི་ཉ་གསུམ་ལ་གཏེར་སྟོན་ཁུ་ཚ་ཟླ་འོད་ཀྱིས་བཏོན་པའོ། འདི་ལ་གཏེར་
ཤོག་དམར་སེར་སུམ་ཅུ་གདའ་བ་ལས་ཞལ་བཤུས་སོ། བཀྲ་ཤིས། ༧ འདི་བཞེངས་དགེ་འབྲས་སྲིད་པའི་མིག
། འཁོར་བའི་ཞིང་འདིར་བསྒྲོད་ནས་སུ། སྲིད་པའི་མུན་སྨྲག་རབ་བཅོམ་སྟེ། ཡང་དག་སྣང་བའི་དཔལ་ཐོབ་ཤོག །
ཐོག་མར་གླུད་བཏང་བ་ནི། གླུད་གཏོར་རྒྱ་ཆེན་པོར་བཤམས་ལ། ཚིག་སུ་བཅད་དེ་གསུངས་པ། ཨཱོྃ་བདག་གི་ཏིང་
འཛིན་བྱམས་སྙོམས་དང་། དེ་བཞིན་ཉིད་ཀྱི་སྦྱིན་སྟོབས་དང་། ལན་ཆགས་གླུད་ཀྱི་གཏོར་མ་འདི། ནམ་མཁའ་རི་
རབ་རྒྱ་མཚོ་ཙམ། འདོད་དགུ་ལོངས་སྤྱོད་བསམ་མི་ཁྱབ། འཇིག་རྟེན་འདི་རུ་ཚེ་འདས་པའི། ཕ་རོལ་སེམས་ཅན་
ཉོན་མོངས་ལ། ཐར་ལམ་གེགས་སུ་བྱེད་པ་ཡི། འབྱུང་པོ་ཡི་དྭགས་གདོན་གྱི་ཚོགས། ལན་ཆགས་གླུད་ཀྱི་གཏོར་
མ་བཞེས། རང་གི་ལུས་ལ་དཔེ་ལོངས་ལ། གཞན་ལ་གནོད་པ་མ་བྱེད་པར། རང་རང་བདེ་བའི་གནས་སུ་འདུག །
ཨཱོྃ་ན་མ་དྲུང་ཟད་རི་རང་། པྲི་པྲི་མུ་ཁ་ཐིམ་ཐིམ་ཡེ་སྭཧཱ། ཅེས་མཚན་བྱང་ལ་བསྐོར་ལ་གཏོང་ངོ་། འདི་ཡང་དྲི་མེད་
གཟི་བརྗིད་ནས། ཉེ་བར་མཁོ་ཕྱིར་ཟུར་དུ་ཕྱུང་། བཀྲ་ཤིས། གཉིས་པ་མཚན་བྱང་ལ་ཟས་སྐལ་གཏད་ནས། ཚིགས་
སུ་བཅད་དེ་གསུངས་པ། ཨ་དིང་གི་ཚེ་ལས་འདས་པ་ཡི། སེམས་ཅན་ཉོན་མོངས་རིགས་ཀྱི་བུ། མཚན་དང་བྱང་
བུ་ལས་བྱུང་བའི།